## Formål

Formålet med denne forretningsgang er at beskrive, hvordan foreningen behandler persondata, således at foreningen til enhver tid lever op til de rammer og regler, som vi er underlagt.

## Hvilke persondata indhenter og behandler foreningen?

Foreningen indhenter og behandler alene oplysninger, der er relevante for foreningens virke og for foreningernes medlemmer, og vi sikrer at slette alle oplysninger, som er uden relevans for foreningens virke, hvis sådanne oplysninger skulle tilgå os.

Oplysninger, der har relevans og dermed indhentes og bevares er:

* Navn
* Adresse
* P-pladsnummer
* Telefonnummer
* Mailadresse

Formålet med at indsamle disse oplysninger er, at vi til enhver tid kan komme i kontakt med p-pladsejeren, hvis det er nødvendigt.

Har p-pladsejeren lejet sin plads ud, indhenter og behandler foreningen tilsvarende oplysninger om lejeren.

## Hvordan behandler og opbevarer forningen oplysningerne?

Oplysningerne opbevares på foreningens fælles mail PLLanternen@gmail.com, og kommunikation med medlemmerne sker fra denne adresse.

Referater mv. offentliggøres på ejerforeningens hjemmeside og relevant information kommunikeres via vores hjemmeside til medlemmerne.

Personhenførbare oplysninger, som måtte kommunikeres via bestyrelsesmedlemmernes private mailadresser slettes, når disse ikke længere har relevans.

Fysisk arkiv over foreningens virke opbevares hos foreningens formand, og denne har til enhver tid ansvaret for at sikre, at der ikke ligger personhenførbare oplysninger, der strider mod persondataforordningens regelsæt.

## Hvem har adgang til oplysningerne?

Alene formanden har adgange til foreningens mailadresse og dermed persondata, der kommer ad den vej.

## Hvornår sletter vi oplysningerne?

Alle oplysninger – uanset om de er omfattet af denne forretningsgang slettes, når de ikke længere har relevans. Det betyder, at mail og adresseoplysninger slettes og erstattes med ny ejers kontaktoplysninger.

Når et bestyrelsesmedlem udtræder af bestyrelsen sikrer den siddende formand, at alle relevante oplysninger overgår til denne. Desuden sikrer formanden, at fratrædende bestyrelsesmedlemmer sletter alle oplysninger om foreningens virke og des medlemmer omgående.

## Hvem har det overordnede ansvar i foreningen?

Den til enhver tid siddende formand.

## Hvordan håndterer vi indsigelser, oplysningspligt mv.?

Foreningens medlemmer kan komme med indsigelser. Foreningen har pligt til at oplyse, hvis foreningen modtager oplysninger om det enkelte medlem – det være sig misligholdelse af forpligtelser mv. Dette sker omgående, hvis/når disse oplysninger tilfalder bestyrelsen.

Hver enkelt medlem vil, på anmodning, til en hver tid kunne kontakte foreningen for at få oplysning om de registrerede forhold, og formanden sikre sletning af oplysninger mv.

## Hvad gør vi ved brud på datasikekrheden?

Heldigvis håndterer foreningen ingen af de oplysninger, der er kritiske i forhold til Persondataforordningens regler, og dermed udgør et systemnedbrud alene en ubetydelig risiko!

Måtte der ske databrud lukkes foreningens mailadresse ned og alle medlemmer orienteres.

## Informationsforpligtelser

Formanden forpligter sig til, at nye medlemmer orienteres om vores politik og nærværende forretningsgang ligesom nye bestyrelsesmedlemmer sættes ind i regelsættet.